കരുവന്നൂര് തട്ടിപ്പ് : നാലാം പ്രതിയുടെ മുന്കൂര് ജാമ്യാപേക്ഷ തള്ളി തൃശൂര്: കരുവന്നൂര് സഹകരണ ബാങ്ക് തട്ടിപ്പ് കേസിലെ നാലാം പ്രതിയുടെ മുന്കൂര് ജാമ്യാപേക്ഷ തള്ളി. പെരിഞ്ഞനം കുറ്റിലക്കടവ് പള്ളത്ത് പി.പി കിരണിന്റെ 31 ജാമ്യാപേക്ഷയാണ് തൃശൂര് പ്രിന്സിപ്പല് ജില്ലാ സെഷന്സ് ജഡ്ജ് പി.ജെ. വിന്സെന്റ് തള്ളിയത്. കേസന്വേഷണം പ്രാരംഭഘട്ടത്തിലാണെന്നും സഹകരണമേഖലയുടെ വിശ്വാസ്യത തകര്ക്കുന്ന വിധത്തില് കോടിക്കണക്കിന് രൂപയുടെ തട്ടിപ്പ് നടത്തി ഒളിവില്പോയ പ്രതിയുടെ ജാമ്യാപേക്ഷ അനുവദിക്കരുതെന്നുമുള്ള ജില്ലാ പബ്ലിക്ക് പ്രോസിക്യൂട്ടര് അഡ്വ. കെ.ഡി ബാബുവിന്റെ വാദത്തിന്റെ അടിസ്ഥാനത്തിലാണ് ജാമ്യാപേക്ഷ തള്ളിയത്. ബാങ്കിലെ സി ക്ലാസ് മെമ്ബറായ കിരണ് വ്യാജ ഡോക്യുമെന്റുണ്ടാക്കി സ്വന്തം പേരിലും, മറ്റുള്ളവരുടെ പേരിലും കോടിക്കണക്കിന് രൂപയുടെ വായ്പയെടുത്തിരുന്നു. 33 കോടിയുടെ വായ്പയാണ് എടുത്തത്. വിവാദമുയര്ന്നപ്പോള് കിരണ് ഒളിവില് പോകുകയും ചെയ്തു.